CELEX: 62021CN0716
Language: lt
Date: 2021-11-25 00:00:00
Title: Byla C-716/21 P: 2021 m. lapkričio 25 d. Graham R. Watson (T-245/20) pateiktas apeliacinis skundas dėl 2021 m. rugsėjo 15 d. Bendrojo Teismo (penktoji kolegija) priimto sprendimo sujungtose bylose T-240/20-T-245/20 Arnaoutakis ir kt. / Parlamentas

2022 1 24   
            
            
               LT
            
            
               Europos Sąjungos oficialusis leidinys
            
            
               C 37/23
            
         
      2021 m. lapkričio 25 d. Graham R. Watson (T-245/20) pateiktas apeliacinis skundas dėl 2021 m. rugsėjo 15 d. Bendrojo Teismo (penktoji kolegija) priimto sprendimo sujungtose bylose T-240/20-T-245/20 Arnaoutakis ir kt. / Parlamentas
      
      (Byla C-716/21 P)
      (2022/C 37/31)
      Proceso kalba: prancūzų
      
         Šalys
      
      
         Apeliantas: Graham R. Watson, atstovaujamas abogado J. M. Martínez Gimeno, abogado D. Sarmiento Ramírez-Escudero, abogado E. Arnaldos Orts, advokato F. Doumont
      
         Kita proceso šalis: Europos Parlamentas
      
         Apelianto reikalavimai
      
      
                  —
               
               
                  Panaikinti visą skundžiamą sprendimą;
               
            
                  —
               
               
                  išspręsti ginčą ir panaikinti Parlamento sprendimą tiek, kiek juo atmetamas apelianto, nesulaukusio reikalaujamo 65 metų amžiaus, prašymas suteikti teisę į savanorišką papildomą pensiją;
               
            
                  —
               
               
                  priteisti iš Parlamento bylinėjimosi išlaidas apeliaciniame procese ir Bendrojo Teismo procese byloje T-245/20.
               
            
         Apeliacinio skundo pagrindai ir pagrindiniai argumentai
      
      Apeliacinio skundo pagrindai grindžiami: i) Biuro kompetencijos neturėjimu priimti 2018 m. Biuro sprendimą, visų pirma, kiek juo nustatomos materialinės sąlygos teisėms, įgyjamoms prieš Statuto įsigaliojimą; ii) Statuto 27 straipsnio 2 dalies pirmo sakinio pažeidimu, nes nebuvo paisoma teisių, įgyjamų prieš šio statuto įsigaliojimą; iii) lygybės ir nediskriminavimo bei proporcingumo principų pažeidimu; iv) teisinio saugumo (pereinamojo laikotarpio priemonių nebuvimas) ir teisėtų lūkesčių principų pažeidimu.